**Disgrifiad o'r Swydd a Manylion y Person**

**Hyfforddai Dehongli**

**1. Manylion y Swydd**

**Teitl y Swydd:** Hyfforddai Dehongli

**Mae Deiliad y Swydd yn Atebol i'r:** Swyddog Dehongli

**Lleoliad:** Gorsaf yr Harbwr, Porthmadog; Gwaith Peirianneg Boston Lodge

**Oriau gwaith:** 40 awr yr wythnos; fel arfer o ddydd Llun i ddydd Gwener yn ôl yr angen.

**Hyd:** 2 blynedd

**Cyfradd cyflog:** £19,094 y flwyddyn i rai dan 23 oed neu £19,760 y flwyddyn i rai 23 oed a hŷn

**Nodiadau:** Gall y swydd hon olygu gweithio ar benwythnosau o bryd i’w gilydd.

Nid yw’r swydd hon yn addas ar gyfer gweithio gartref.

Nid yw’r swydd hon yn addas ar gyfer rhannu swydd / rhan amser

1. **Pwrpas y Swydd:**

Bydd deiliad y swydd yn ymgymryd â hyfforddeiaeth gan weithio gyda’r Rheolwr Profiad Ymwelwyr a’r Swyddog Dehongli i gynorthwyo â chyfnod cyflawni elfen ddehongli Prosiect Boston Lodge a Dehongli. Bydd yn cydlynu gwirfoddolwyr, gan gynnwys gweinyddu gwirfoddolwyr a rheoli cronfeydd data, gan weithio gyda’r gwirfoddolwyr i ddatblygu a choladu cynnwys dehongli ar gyfer y rheilffyrdd ac ar gyfer Gwaith Boston Lodge. Bydd yr hyfforddai hefyd yn cael ei gefnogi drwy raglen hyfforddi a datblygu.

1. **Y Prif Gyfrifoldebau:**
2. Datblygu dealltwriaeth o holl feysydd dehongli treftadaeth a chyfathrebu strategol;
3. Cynnal ymchwil treftadaeth yn ôl yr angen;
4. Gweithio gyda’r Swyddog Dehongli a’r Ymgynghorwyr Dehongli i ddatblygu a darparu dehongliadau newydd yng Ngweithfeydd Boston Lodge ac yn lleoliadau Rheilffyrdd Ffestiniog ac Eryri;
5. Cynorthwyo i ddatblygu a chreu cynnwys, gan gynnwys:
	* 1. Ysgrifennu deongliadol;
		2. Ysgrifennu a gweithredu Cynllun Dehongli;
		3. Datblygu Themâu Deongliadol.
6. Datblygu sgiliau adrodd storïau, ar bapur ac ar lafar;
7. Deall yr angen am ddehongli dwyieithog a chynorthwyo i ddatblygu’r agwedd hon, naill ai’n fewnol neu drwy ddefnyddio gwasanaethau allanol;
8. Cynorthwyo’r Swyddog Dehongli i drefnu asedau dehongli – hynny yw, recordiadau, delweddau, copïau – i’w defnyddio’n hwylus gyda chyfryngau deongliadol;
9. Cynorthwyo gyda’r gwaith o ddylunio arddangosfeydd a datblygu sgiliau ar eu cyfer;
10. Datblygu dealltwriaeth o holl feysydd rheoli dehongli, gan gynnwys digwyddiadau, teithiau a gweithgareddau ymgysylltu ymarferol, a chynorthwyo’r gwaith ar yr elfennau hynny;
11. Datblygu dealltwriaeth o reoli amser a phrosiectau sylfaenol drwy waith ymarferol;
12. Datblygu dealltwriaeth o sut i gydlynu a rheoli tîm o wirfoddolwyr drwy gynorthwyo’r Swyddog Dehongli i recriwtio, hyfforddi a threfnu tîm o Wirfoddolwyr Dehongli i ymgymryd â’r swyddogaethau a ganlyn:
	* 1. Ymchwilio Archifau;
		2. Casglu Storïau;
		3. Arddangosfeydd;
		4. Datblygu Teithiau;
		5. Tywysyddion.
13. Datblygu sgiliau marchnata digidol gan weithio gyda’r Swyddog Dehongli a’r Tîm Marchnata;
14. Datblygu dealltwriaeth o ddulliau archifo traddodiadol a digidol drwy eu defnyddio’n ymarferol;
15. Bod yn rhan o dîm Rheilffordd Ffestiniog sy’n ymwneud â phrosiect Tirweddau Llechi UNESCO Gogledd Cymru, a rhwydweithio â’r sefydliadau eraill sy’n rhan o’r prosiect hwnnw;
16. Datblygu dealltwriaeth o werthuso prosiectau drwy weithio gydag ymgynghorwyr gwerthuso prosiectau Cronfa Dreftadaeth y Loteri Genedlaethol i gynnal gwerthusiad priodol o weithgareddau dehongli;
17. Gwaith arall yn ôl yr angen.
18. **Cyd-destun y Swydd:**

Bydd deiliad y swydd yn cael ei reoli o ddydd i ddydd gan y Swyddog Dehongli. Bydd y Swyddog Lleoliadau Gwaith yn goruchwylio’r Rhaglen Hyfforddi (gan gynnwys cyfarfodydd rheolaidd, cyfleoedd mentora a chysgodi), a darparu cefnogaeth fugeiliol. Darperir y mentora gan ein Hymgynghorwyr Dehongli, The Creative Core.

1. **Profiad, Gwybodaeth, Cymwysterau a Hyfforddiant:**
	1. Addysg at lefel gradd mewn maes perthnasol;
	2. Diddordeb gwirioneddol mewn dehongli treftadaeth;
	3. Sgiliau trefnu cryf;
	4. Gallu i gynllunio ac ymchwilio’n effeithiol ac yn annibynnol;
	5. Gallu i ddelio â sefyllfaoedd sy’n newid;
	6. Lefelau da o lythrennedd a rhifedd;
	7. Sgiliau TG da mewn Word, Excel (hanfodol) a meddalwedd dylunio (dymunol);
	8. Sgiliau cyfathrebu rhagorol ac effeithiol (ar lafar ac ar bapur);
	9. Personoliaeth allblyg;
	10. Byddai'r gallu i gyfathrebu yn Gymraeg yn hynod ddymunol.